Теодор Траянов
Зимна нощ

chitanka.info

Нощта е неземно печална,

нощта е по-тъмна от смърт,

напразно за ласка прощална

разкрива таинствена гръд.

Сънят й е ледна пустиня,

но нейният шепот е плам,

тя тлее, самотна богиня,

в тъмата на снежния храм.

Глух отглас от нейната песен

витае над рухнал олтар,

там скрит е под лишей и плесен

съсъдът на първий нектар.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.